**รายงานการประชุมสภาเทศบาลตำบลโพธิ์ไทร**

**สมัยสามัญ สมัยที่ 1 ประจำปี พ.ศ.2564**

**วันที่ 8 มิถุนายน พ.ศ. 2564 เวลา 10.00 น.**

**ณ ห้องประชุมสภาเทศบาลตำบลโพธิ์ไทร**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้มาประชุม**

1. นายสวัสดิ์ ยาหอม ประธานสภาเทศบาล
2. นายเรืองศักดิ์ อินทรสุวรรณ รองประธานสภาเทศบาล
3. นายสมคิด ศรีวงษา สมาชิกสภาเทศบาล
4. นายมานะ ขันธ์สิงห์ สมาชิกสภาเทศบาล
5. นายเศรษฐพงศ์ เพ็งจันทร์ สมาชิกสภาเทศบาล
6. นายปรีเปรม พิมพรมมา สมาชิกสภาเทศบาล
7. นางฉวีวรรณ คุณพาที สมาชิกสภาเทศบาล
8. นางดวงดาว อุ่นหล้า สมาชิกสภาเทศบาล
9. นางขวัญตา เหมแดง สมาชิกสภาเทศบาล
10. นางอำนาจ วงศ์กัณหา สมาชิกสภาเทศบาล
11. นางสาวนิษาชล สุขสนาน สมาชิกสภาเทศบาล
12. นางสาวสายฝน โคตรภา สมาชิกสภาเทศบาล

**รายชื่อผู้ไม่มาประชุม**

* ไม่มี -

**ผู้เข้าร่วมประชุมสภาเทศบาล**

1. นายธวัช แสงแดง นายกเทศมนตรี
2. นายทินกร วงศ์บุดดี รองนายกเทศมนตรี
3. นายคงรักษ์ คุณพาที รองนายกเทศมนตรี
4. นายเกรียงไกร ภาโยธี เลขานุการนายกเทศมนตรี
5. พันจ่าอากาศเอกสงัด นรศรัณยู ท้องถิ่นอำเภอโพธิ์ไทร
6. นายไพร์ยนร์ ทรายคำ กำนันตำบลโพธิ์ไทร
7. นายไพรวรรณ ไชยศรีหา ผู้ใหญ่บ้านอำนวยผล
8. นายพงษ์พันธ์ กัณหาไชย ผู้ช่วยผู้ใหญ่บ้านศรีสว่าง
9. พ.ต.ท.วิเชียร เสียงใส -
10. นายศุภชัย ไพราม ปลัดเทศบาลตำบลโพธิ์ไทร
11. จ่าเอกพจน์ เพ็งเล็งดี รองปลัดเทศบาล/เลขานุการสภาเทศบาล
12. นายเจริญชัย บุญทา หัวหน้าสำนักปลัด
13. นายพงษ์เจต สุวรรณสาร ผู้อำนวยการกองช่าง
14. จ่าเอกสุรวุฒิ รอบรู้ เจ้าพนักงานการประปาชำนาญงาน
15. นางสำเนียง เมืองพรหม ผู้อำนวยการกองคลัง
16. นางสาวพรธนาพา อร่ามเรือง นักวิชาการศึกษาชำนาญการ
17. นางรสิกา สุวรรณสาร นักวิชาการสาธารณสุขชำนาญการ
18. นางสาวณัฏฐิณี รูปสวย เจ้าพนักงานธุรการชำนาญงาน
19. นายสำเริง สมศรี ผู้ช่วยนักวิเคราะห์นโยบายและแผน

**การประชุมสภาเทศบาลตำบลโพธิ์ไทร**

**สมัยสามัญ สมัยที่ 1 ประจำปี พ.ศ.2564**

**วันที่ 8 มิถุนายน พ.ศ. 2564 เวลา 10.00 น.**

**ณ ห้องประชุมสภาเทศบาลตำบลโพธิ์ไทร**

จ่าเอกพจน์ เพ็งเล็งดี เรียนคณะผู้บริหารทุกท่านสมาชิกผู้ทรงเกียรติบัดนี้ พร้อมแล้วเชิญท่าน

เลขานุการสภาเทศบาล ประธานสภาจุดธูปเทียนบูชาพระรัตนตรัย และไหว้พระพร้อมกัน และ กล่าวเปิดประชุมสภา

นายสวัสดิ์ ยาหอม เรียนท่านนายกเทศมนตรี คณะผู้บริหารทุกท่าน สมาชิกสภาผู้ทรงเกียรติ

ประธานสภาเทศบาล ปลัดเทศบาล ตลอดจนผู้เข้าร่วมประชุมทุกท่าน วันนี้ก็ได้ประชุมสภาเทศบาล สมัยสามัญ สมัยที่ 1 ประจำปี พ.ศ.2564 ตั้งแต่วันที่ 1 มิถุนายน 2564 กำหนดไม่เกิน 30 วัน เวลา 10.00 น.

ณ เทศบาลตำบลโพธิ์ไทร มีทั้งหมด 4 วาระ เข้าสู่วาระการประชุมเลยครับ

**ระเบียบวาระที่ 1** **ประธานแจ้งให้ที่ประชุมทราบ**

นายสวัสดิ์ ยาหอม แจ้งให้สมาชิกสภาเทศบาล และผู้เข้าร่วมประชุมได้รับทราบเกี่ยวกับ

ประธานสภาเทศบาล สถานการณ์การแพร่ระบาดของโรคติดเชื้อไว้รัสโคโรนา 2019 ข้อเสนอของกรมควบคุมโรคที่ให้จัดการประชุมโดยนั่งเว้นระยะห่าง มีการตรวจคัดกรองแยกห้องประชุม สำหรับผู้ที่เดินทางมาจากพื้นที่เสี่ยงจัดให้มีเจลล้างมือ และให้สวมหน้ากากตลอดเวลา รวมถึงห้ามไม่ให้มีการรับประทานอาหาร ไปใช้สำหรับการประชุมสภาท้องถิ่นต่อไป ตามหนังสืออำเภอโพธิ์ไทร ด่วนที่สุด ที่ อบ 0023.24/ว 500 ลงวันที่ 31 พฤษภาคม 2564

**ระเบียบวาระที่ 2 รับรองรายงานการประชุมสภาเทศบาลตำบลโพธิ์ไทร ครั้งแรก ประจำปี พ.ศ.2564 เมื่อวันที่ 6 พฤษภาคม 2564 จำนวน 7 หน้า**

 หนังสือก็ส่งให้สมาชิกทุกท่านแล้ว ก็ดูไปทีละหน้าพร้อมกัน เชิญท่านสมาชิกสภาเทศบาลได้แก้ไขไหนส่วนไหนเพิ่มเติม กรุณายกมือครับ

นายสวัสดิ์ ยาหอม ท่านใดจะมีการแก้ไขเพิ่มเติมอีกไหมครับ

ประธานสภาเทศบาล

นางฉวีวรรณ คุณพาที เรียนท่านประธานสภาเทศบาล ดิฉันนางฉวีวรรณ คุณพาที ขอให้เปลี่ยนคำ

สมาชิกสภาเทศบาล ว่า วา เป็น วาระ คะ

นายเรืองศักดิ์ อินทรสุวรรณ เรียนท่านประธานสภาเทศบาล แก้ไขหน้าที่ 4 การเสนอประธานสภา

รองประธานสภาเทศบาล เทศบาล และรองประธานสภาเทศบาล ใครเป็นคนเสนอ ใครเป็นผู้รับรองของให้แก้ไขให้ถูกต้องด้วยครับ

นายสวัสดิ์ ยาหอม มีใครจะแก้ไขส่วนไหนอีกไหมครับ ถ้าไม่มีผมจะขอมติ เชิญเลขานุการฯ

ประธานสภาเทศบาล เช็คองค์ประชุมครับ

จ่าเอกพจน์ เพ็งเล็งดี องค์ประชุมครบ 12 เสียง

เลขานุการสภาเทศบาล

นายสวัสดิ์ ยาหอม ท่านสมาชิกสภาเทศบาลท่านใดเห็นสมควรรับรองรายงานการประชุม

ประธานสภาเทศบาล รายงานการประชุมสภาเทศบาลตำบลโพธิ์ไทร ครั้งแรก ประจำปี พ.ศ.2564 เมื่อวันที่ 6 พฤษภาคม 2564 จำนวน 7 หน้าใครเห็นสมควรกรุณายกมือครับ

**มติที่ประชุม** **เห็นชอบ 11 เสียง ไม่เห็นชอบ – เสียง งดออกเสียง 1 เสียง**

**ระเบียบวาระที่ 3**  **แถลงนโยบายนายกเทศมนตรี**

นายสวัสดิ์ ยาหอม เชิญท่านเลขานุการสภาเทศบาลได้ชี้แจงระเบียบที่เกี่ยวข้องครับ

ประธานสภาเทศบาล

จ่าเอกพจน์ เพ็งเล็งดี เรียนท่านประธานสภาเทศบาลที่เคารพ แจ้งระเบียบ[พระราชบัญญัติเทศบาลเลขานุการสภาเทศบาล พ.ศ.2496 แก้ไขเพิ่มเติมถึงฉบับที่ 14 พ.ศ.2562](https://www.phuketcity.go.th/news/detail/4437/data.html)

ระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554

ข้อ 123 เมื่อผู้บริหารท้องถิ่นขอแถลงนโยบายต่อสภาท้องถิ่นตามกฎหมาย

ว่าด้วยการจัดตั้งองค์กรปกครองส่วนท้องถิ่น ให้ประธานสภาท้องถิ่นบรรจุเข้าระเบียบวาระการประชุมสภาท้องถิ่นเป็นเรื่องด่วน

 เมื่อผู้บริหารได้แถลงนโยบายต่อสภาท้องถิ่นแล้ว ให้ประธานสภาท้องถิ่นดำเนินการให้สมาชิกสภาท้องถิ่นซักถามและอภิปรายรวมกัน เว้นแต่ที่ประชุมสภาท้องถิ่นได้มีมติให้ซักถามและอภิปรายเป็นประเด็น ๆ ไป

ข้อ 124 สมาชิกสภาท้องถิ่นมีสิทธิจะซักถามและอภิปรายทั้งในทางสนับสนุนและคัดค้านในเรื่องความเหมาะสมของนโยบายและความสามารถในการบริหารราชการขององค์กรปกครองส่วนท้องถิ่นนั้นให้สำเร็จผลตามนโยบาย ในการนี้ สมาชิกสภาท้องถิ่นอาจซักถามและอภิปรายถึงแผนการปฏิบัติและวิธีการที่จะปฏิบัติตามนโยบายนั้น ๆ ด้วยก็ได้

ข้อ 125 ผู้บริหารท้องถิ่นเท่านั้นที่มีสิทธิจะอภิปรายตอบข้อซักถามหรือข้อคัดค้านของสมาชิกสภาท้องถิ่น

 เพื่อความสะดวก ผู้บริหารท้องถิ่นจะตอบสมาชิกสภาท้องถิ่นที่ซักถามหรือคัดค้านทีละคนเป็นลำดับไป หรือจะรอตอบครั้งละหลายคนก็ได้

ข้อ 126 ในการอภิปรายนั้น นอกจากที่กำหนดไว้ในหมวดนี้แล้ว ให้นำความในหมวด 5 มาใช้บังคับโดยอนุโลม

ก่อนจะแถลงนโยบายให้ท่านนายกเทศมนตรีได้ให้คำปฎิญาณตนก่อนแถลงนโยบาย เชิญครับ

นายธวัช แสงแดง **ขอปฏิญาณตนว่า“จะปฏิบัติหน้าที่ ด้วยความซื่อสัตย์สุจริต และบริสุทธิ์ใจ**

นายกเทศมนตรี **เพื่อประโยชน์สุขส่วนรวม ของประชาชน ในเขตเทศบาลนี้ทั้งจะรักษาไว้ และปฏิบัติตามซึ่งรัฐธรรมนูญแห่งราชอาณาจักรไทย บัญญัติไว้ทุกประการ”**ก่อนจะแถลงนโยบาย ผมขอให้ผู้เข้าร่วมประชุมในวันนี้ได้แนะนำตัวให้ทราบด้วยครับ

จ่าเอกพจน์ เพ็งเล็งดี แจ้งผู้เข้าร่วมประชุมครับ

เลขานุการสภาเทศบาล 1.พันจ่าอากาศเอกสงัด นรศรัณยู ท้องถิ่นอำเภอโพธิ์ไทร

 2.นายไพร์ยนร์ ทรายคำ กำนันตำบลโพธิ์ไทร

 3.นายไพวรรณ ไชยศรีหา ผู้ใหญ่บ้านอำนวยผล

 4.นายพงษ์พันธ์ กัณหาไชย ผู้ช่วยผู้ใหญ่บ้านศรีสว่าง

 5.พ.ต.ท.วิเชียร เสียงใส

 เชิญท่านนายกเทศมนตรีแถลงนโยบายครับ

นายธวัช แสงแดง **คำแถลงนโยบาย ของนายธวัช แสงแดง นายกเทศมนตรีตำบลโพธิ์ไทร**

นายกเทศมนตรี **8 มิถุนายน 2564**

เรียน ประธานสภาเทศบาลตำบลโพธิ์ไทร สมาชิกสภาเทศบาลตำบลโพธิ์ไทร

ผู้ทรงเกียรติทุกท่าน

ตามที่ ได้ประกาศให้มีการเลือกตั้ง นายกเทศมนตรีตำบลโพธิ์ไทร กรรมการการเลือกตั้งประกาศกำหนดให้มีการเลือกตั้งตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 เมื่อวันที่ 28 มีนาคม 2564 นั้น

อาศัยอำนาจตามความในมาตรา 17 และมาตรา 106 แห่งพระราชบัญญัติการเลือกตั้งสมาชิกสภาท้องถิ่นหรือบริหารท้องถิ่น พ.ศ.2562 และข้อ 179 ของระเบียบคณะกรรมการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหาร พ.ศ.2562 คณะกรรมการเลือกตั้งจึงประกาศผลการเลือกตั้งให้ กระผมนายธวัช แสงแดง เป็นนายกเทศมนตรีตำบลโพธิ์ไทร เมื่อวันที่ 25 พฤษภาคม 2564 นั้น เพื่อให้การเข้ารับตำแหน่งนายกเทศมนตรีตำบลโพธิ์ไทร เป็นไปโดยถูกต้องชอบด้วยกฎหมายตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๔) พ.ศ. ๒๕๖๒ มาตรา ๔๘ ทศ ซึ่งกำหนดให้นายกเทศมนตรี แถลงนโยบายต่อสภาเทศบาลก่อนเข้ารับหน้าที่โดยไม่มีการลงมติ ดังนั้น เพื่อให้การบริหารราชการของเทศบาลตำบลโพธิ์ไทรเป็นไปเพื่อประโยชน์สุขของประชาชน กระผมจึงขอแถลงนโยบายการบริหารไว้ดังต่อไปนี้

  **1. นโยบายการบริหาร การเมือง การปกครอง**

นำนโยบายสู่การพัฒนาที่ยั่งยืนความอยู่ดีมีสุขของพี่น้องประชาชนชาวเทศบาลตำบลโพธิ์ไทร ซึ่งมีการบริหารแนวใหม่บนพื้นฐานของธรรมาภิบาล โดยดำเนินการบริหาร ดังนี้

1.1 สนับสนุน ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข

1.2 ปรับปรุง กระบวนการบริหารจัดการของเทศบาลตำบลโพธิ์ไทรโดยยึดหลัก “การบริหารกิจการบ้านเมืองที่ดี” ปรับเปลี่ยนวิธีการทำงานเพื่อมุ่งสู่การเป็นองค์กรสมัยใหม่ที่ทำงานเชิงรุกแบบบูรณาการ มีความคล่องตัว รวดเร็ว มีสมรรถะ และสร้างผลงานในลักษณะได้ประโยชน์สูงสูดโดยประหยัดที่สุด เปิดเผยโปร่งใส ตรวจสอบได้ เพื่อเป็นที่ไว้วางใจของประชาชน โดยสนับสนุนกลุ่มหลักมวลชนต่างๆ อาทิ เช่น กลุ่มสตรี กลุ่มอาชีพ กำนัน ผู้ใหญ่บ้าน อาสาสมัครเพื่อประชาชน เยาวชน รวมทั้งเปิดโอกาสให้ผู้ด้อยโอกาส เป็นตัวแทน เข้ามามีส่วนร่วมวางแผน การทำงานติดตามตรวจสอบ ประเมินผลการปฏิบัติงาน ตามนโยบายให้เป็นไปตามแนวทางที่กำหนดไว้

1.3 สร้างขวัญและกำลังใจแก่ผู้ปฏิบัติงานเทศบาลตำบลโพธิ์ไทร ด้วยการดูแลสวัสดิการ และค่าตอบแทนที่เหมาะสม รวมทั้งส่งเสริมให้มีความก้าวหน้าในหน้าที่การงานด้วยระบบคุณธรรม โดยกำหนดแนวทางการบริหารงานบุคคลที่มีประสิทธิภาพเป็นไปตามหลักคุณธรรม

1.4 สนับสนุน การป้องกัน และบำบัดฟื้นฟูผู้ติดยาเสพติด กลุ่มเสี่ยงและสนับสนุนการป้องกันและปราบปรามยาเสพติดกับหน่วยงานภาครัฐ เอกชน และประชาชน โดยสมาชิกในชุมชน ตลอดจนสนับสนุนให้มีการฝึกอบรมให้ความรู้แก่อาสาสมัครประเภทต่าง ๆ ตามความจำเป็นและเหมาะสม

1.5 สนับสนุนนโยบายการปฏิบัติงานของรัฐบาลในส่วนที่เกี่ยวกับอำนาจหน้าที่ของเทศบาลตำบล เพื่อประโยชน์สุขของประชาชนในเขตเทศบาลตำบลโพธิ์ไทร

 **2. นโยบายด้านการพัฒนาโครงสร้างพื้นฐาน**

การพัฒนาโครงสร้างพื้นฐานประเภทสาธารณูปโภค สาธารณูปการ ซึ่งเป็นปัจจัยพื้นฐานที่ก่อให้เกิด ความสะดวกสบายกับชีวิต และความเป็นอยู่ของประชาชน ทั้งด้านเศรษฐกิจ และการคมาคม โดยเน้นความต้องการของประชาชนในท้องถิ่น ซึ่งมีแนวทางการดำเนินการดังนี้

2.1 ก่อสร้าง ปรับปรุง ซ่อมแซมถนน เพื่อการสัญจร ขนส่งสินค้า เพื่ออุปโภค-บริโภค และการเกษตรให้สอดคล้องกับความต้องการของประชาชน

2.2 ติดตั้ง ซ่อมแซมระบบไฟฟ้าสาธารณะและแสงสว่างในเขตชุมชน จุดเสี่ยงอันตราย เพื่อลดอุบัติเหตุ เพื่อความปลอดภัยแก่ชีวิตและทรัพย์สินของประชาชน

2.3 พัฒนาแหล่งน้ำเพื่ออุโภค-บริโภค และแหล่งน้ำเพื่อการเกษตรโดยการประสานงานหน่วยงานที่เกี่ยวข้องเพื่อให้ข้อมูลตามความเหมาะสม

2.4 จัดให้มีสถานที่จอดรถขนส่งผู้โดยสารให้เป็นระเบียบเรียบร้อยและเหมาะสม

2.5 ก่อสร้างโครงสร้างพื้นฐานอื่น ๆ ตามความจำเป็นเร่งด่วนตามอำนาจหน้าที่ของเทศบาลตำบล

**3. นโยบายด้านการเกษตร**

เทศบาลตำบลโพธิ์ไทร เป็นพื้นที่การเกษตรเป็นส่วนใหญ่ และประชาชนส่วนใหญ่ทำการเกษตร จำเป็นอย่างยิ่งซึ่งผู้บริหารจะต้องมีนโยบายเพื่อสนองตอบความต้องการของประชาชนส่วนใหญ่ โดยมีนโยบายที่เพิ่มรายได้ ลดรายจ่าย เพิ่มมูลค่าของผลผลิตซึ่งจะดำเนินการดังต่อไปนี้

3.1 ส่งเสริมและสนับสนุนให้ประชาชน ทำการเกษตรแบบผสมผสานตามแนวพระราชดำริเศรษฐกิจพอเพียง ลดการใช้สารเคมี ส่งเสริมการใช้ปุ๋ยอินทรีย์ในการเพิ่มผลผลิต โดยประสานงานกับส่วนราชการที่เกี่ยวข้องให้มีการฝึกอบรมแก่เกษตรกร เพื่อเพิ่มความรู้ความสามารถให้กับเกษตรกร

3.2 ส่งเสริมการผลิตและแปรรูปสินค้าการเกษตร เพื่อเพิ่มมูลค่าสู่ตลาดสากล

3.3 ส่งเสริมการบริหารจัดการระบบน้ำเพื่อการเกษตรเพื่อการยั่งยืนตลอดจนการใช้พลังงานทดแทนเพื่อการเกษตรโดยประสานงานกับหน่วยงานที่เกี่ยวข้อง

 **4. นโยบายด้านการพัฒนาคุณภาพชีวิตและสาธารณสุข**

 เพื่อให้การบริหารจัดการเกี่ยวกับงานพัฒนาคุณภาพชีวิตประชาชนในเขตเทศบาลตำบลโพธิ์ไทร ให้มีโอกาสเข้าถึงการบริหารสาธารณสุขอย่างทั่วถึง มีประสิทธิภาพ และมาตรฐานจึงมีนโยบายในการดำเนินการดังนี้

4.1 สนับสนุนส่งเสริมการพัฒนาแพทย์แผนไทยและภูมิปัญญาการแพทย์แผนไทย ภูมิปัญญาท้องถิ่น เพื่อเสริมสร้างสุขภาพและคุณภาพชีวิตของชุมชน

4.2 สนับสนุนส่งเสริมการดูแลและจัดสรรสวัสดิการผู้สูงอายุ คนพิการ กลุ่มผู้ป่วยเรื้อรัง ผู้ด้อยโอกาส เด็ก และสตรี ด้วยกระบวนการเชิงรุก เพื่อการมีคุณภาพชีวิตที่ดี อยู่ในสังคมได้อย่างเท่าเทียม เป็นสังคมแห่งการเรียนรู้โดยประสานการดำเนินงานกับ อสม.และหน่วยบริการสาธารณสุขที่เกี่ยวข้อง

4.3 สนับสนุนกิจการขององค์กรที่ดูแลสุขภาพของประชาชน เช่น อสม. องค์กรของผู้สูงอายุ และองค์กรอื่น ๆ ที่เกี่ยวข้อง เพื่อเพิ่มศักยภาพให้มีความเข้มแข็ง และมีบทบาทในด้านการส่งเสริมสุขภาพ การเฝ้าระวังป้องกัน ควบคุมโรคในชุมชน โดยเชื่อมโยงการดำเนินงานร่วมกับหน่วยงานสุขภาพ อื่น ๆ

4.4 ส่งเสริมการพัฒนาคุณภาพชีวิตแบบมีส่วนร่วม โดยการประสานงานกับหน่วยงานที่เกี่ยวข้องมาสนับสนุนโดยใช้รูปแบบ “ชุมชนสร้างสุข”

4.5 ดำเนินการจัดระบบเฝ้าระวังโรคติดต่อร้ายแรง โรคอุบัติใหม่และอุบัติซ้ำ

4.6 จัดให้มีสวนสุขภาพ ลานสร้างสุขภาพ ในท้องถิ่นชุมชนเพื่อการสร้างสุขภาพอนามัยที่ดี

 **5. นโยบายด้านทรัพยากรธรรมชาติและสิ่งแวดล้อม**

5.1 ร่วมมือกับองค์กร ภาคี ในการให้ความรู้การบริหารจัดการสิ่งแวดล้อมชุมชน การรักษาคุณภาพน้ำ จัดให้มีระบบ กำจัดขยะมูลฝอย รวมทั้งสิ่งปฏิกูล การบำบัดน้ำเสีย และมลพิษให้กับชุมชน เพื่อแก้ไขปัญการอย่างเป็นระบบครบวงจร ให้ชุมชนมีสภาพแวดล้อมที่ดี

5.2 ส่งเสริมสนับสนุนการวิจัยสิ่งแวดล้อมชุมชน เพื่อสร้างองค์ความรู้สำหรับการบริหารจัดการสิ่งแวดล้อม

5.3 ส่งเสริมสนับสนุนองค์กรเครือข่ายชุมชน โดยความร่วมมือของทุกภาคส่วนร่วมปลูกป่าในครัวเรือน คืนความสมบูรณ์ให้กับชุมชน เพื่อลดภาวะโลกร้อน โดยดำเนินการให้ความรู้ สร้างจิตสำนึกให้กับเยาวชน ชุมชนในการร่วมกันอนุรักษ์ทรัพยากรธรรมชาติและสิ่งแวดล้อม รวมทั้งการร่วมมือกับทุกภาคส่วนจัดกิจกรรมปลูกป่าลดภาวะโลกร้อนในโอกาสต่าง ๆ

5.4 ส่งเสริมการประหยัด พลังงาน และการผลิตพลังงานทดแทน พลังงานทางเลือก สร้างพลังงานทดแทนจากแสงอาทิตย์ โดยรณรงค์ให้ชุมชนทุกภาคส่วนร่วมกันประหยัดพลังงาน และหันมาใช้พลังงานทดแทน

  **6. นโยบายด้านการศึกษา ศาสนา และวัฒนธรรม**

6.1 สนับสนุนและส่งเสริมให้มีการจัดการศึกษาแก่เด็กและเยาวชน ให้ออกสู่สังคมอย่างมีคุณภาพ พัฒนายกระดับการศึกษาในระดับศูนย์พัฒนาเด็กเล็ก และระดับอนุบาลของเทศบาลให้ได้มาตรฐาน ทั้งกิจกรรม การศึกษา และโภชนาการ

6.2 ส่งเสริมการเรียนรู้ตามหลักธรรมของศาสนา เพื่อให้มีบทบาทสำคัญในการปลูกฝังให้เยาวชนและประชาชนได้เรียนรู้ปฏิบัติตามหลักธรรมของศาสนา สามารถนำมาใช้ในการเสริมสร้างคุณธรรมและพัฒนาคุณภาพชีวิต โดยจัดกิจกรรมที่หลากหลาย รวมทั้งส่งเสริมการจัดกิจกรรมในโอกาสวันสำคัญของชาติ และวันสำคัญทางศาสนา ตลอดถึงบำรุงรักษา สืบสานศิลปะ จารีตประเพณี ภูมิปัญญาท้องถิ่นและวัฒนธรรมอันดีงาม

6.3 ส่งเสริมสนับสนุนจัดสร้างพิพิธภัณฑ์ภูมิปัญญาท้องถิ่นที่แสดงถึงวิถีชีวิตและ ความเป็นอยู่ของประชาชนชาวโพธิ์ไทร เพื่อเป็นแหล่งเรียนรู้ อนุรักษ์รวบรวมภูมิปัญญาท้องถิ่น ปราชญ์ชาวบ้าน สำหรับการเรียนรู้ประวัติศาสตร์ท้องถิ่น เผยแพร่และสืบทอดสิ่งที่ดีงามแก่ประชาชนสืบไป

**7. นโยบายด้านเศรษฐกิจ การวางแผนพาณิชยกรรมการท่องเที่ยว และกีฬา**

เทศบาลตำบลโพธิ์ไทร เป็นทางผ่านไปสู่แหล่งท่องเที่ยวระดับโลก คือสามพันโบก แต่ละปีมีนักท่องเที่ยวเดินทางผ่านเทศบาลตำบลโพธิ์ไทรจำนวนมาก จึงจำเป็นอย่างยิ่งที่เทศบาลตำบลโพธิ์ไทรจะต้องพัฒนาสถานที่ และสร้างจิตสำนึกแก่ประชาชนเพื่อรองรับนักท่องเที่ยวที่ผ่านเข้าสามพันโบก และแหล่งท่องเที่ยวอื่น ๆ ต่อไปนี้

7.1 ส่งเสริมและพัฒนาผู้ประกอบการการท่องเที่ยว โดยพัฒนาองค์ความรู้ รวมทั้งกระตุ้นจิตสำนึกสาธารณะ ตลอดถึงการสร้างจิตสำนึก การเป็นเจ้าบ้านที่ดีเพื่อให้นักท่องเที่ยวได้รับบริการที่มีคุณภาพและประทับใจ

7.2 ส่งเสริมและพัฒนาการท่องเที่ยว โดยร่วมมือกับภาครัฐ เอกชน องค์กรปกครองส่วนท่องถิ่นอื่น และประชาชน ทั้งการลงทุน การบริหารจัดการ และการให้บริการเพื่อให้เกิดประโยชน์สูงสุดกับทุกฝ่าย

7.3 ส่งเสริมการแปรรูปสินค้าทางการเกษตรอย่างมีคุณภาพ โดยใช้เครื่องจักร และเทคโนโลยีใหม่ ๆ ที่ทันสมัยเพื่อเพิ่มมูลค่าสินค้าและการปริมาณการผลิตสินค้า

7.4 ส่งเสริมให้มีตลาดสินค้าอาหารปลอดภัย สินค้าอาหารอินทรีย์อย่างเป็นรูปธรรม

7.5 จัดให้มีตลาดเอกลักลักษณ์ท้องถิ่น ตลาด ถนนคนเดิน เพื่อรองรับนักท่องเที่ยวต่างถิ่นและในท้องถิ่น

7.6 สนับสนุน ส่งเสริมพัฒนาการกีฬา โดยสนับสนุนให้ประชาชนได้ออกกำลังกายอย่างเพียงพอ โดยอาศัยการมีส่วนร่วมของภาครัฐ เอกชน และประชาชน

7.7 สนับสนุนการแข่งขันกีฬาของเยาวชน ตามช่วงเวลาที่เหมาะสม

 **8. นโยบายความปลอดภัยของชีวิตและทรัพย์สิน**

8.1 จัดให้มีระบบรักษาความปลอดภัยในชีวิตและทรัพย์สินของประชาชนโดยการร่วมมือป้องกันร่วมกับหน่วยงานที่เกี่ยวข้องทั้งภาครัฐและเอกชนอย่างต่อเนื่อง โดยใช้กระบวนการมีส่วนร่วมของชุมชนควบคู่กับมาตรฐานทางกฎหมาย

8.2 จัดให้มีระบบเทคโนโลยี การถ่ายภาพในชุมชนที่มีจุดเสี่ยง เพื่อป้องกันอาชญากรรม และความปลอดภัยของประชาชน ในการดำเนินนโยบายดังกล่าว กระผมขอยืนยันต่อท่านประธานสภาเทศบาลตำบลโพธิ์ไทร และท่านสมาชิกสภาเทศบาลตำบลโพธิ์ไทรผู้ทรงเกียรติทุกท่าน กระผมจะยึดหลักธรรมาภิบาล อันได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และหลักความคุ้มค่า เป็นแนวทางในการบริหารงาน และจะเสียสละทุ่มเทกำลังกาย กำลังใจ กำลังสติปัญญา ความรู้ ความสามารถอย่างเต็มที่ด้วยความเชื่อมั่นว่าจะได้รับความร่วมมือ และสนับสนุนจากท่านประธานสภาเทศบาลตำบลโพธิ์ไทร ท่านสมาชิกสภาเทศบาลตำบลโพธิ์ไทรผู้ทรงเกียรติทุกท่าน ข้าราชการ พนักงานในสังกัดเทศบาลตำบลโพธิ์ไทร ในการร่วมคิดร่วมทำ เพื่อให้เกิดประโยชน์สูงสุด แก่พี่น้องประชาชนชาวเทศบาลตำบลโพธิ์ไทรสืบไป ขอขอบคุณครับ

นายสวัสดิ์ ยาหอม ขอบคุณท่านนายกเทศมนตรีที่ได้แถลงนโยบายให้ต่อที่ประชุมทราบ มี

ประธานสภาเทศบาล สมาชิกสภาเทศบาลท่านใดจะอภิปรายหรือแสดงความคิดเห็นเกี่ยวกับนโยบายของท่านนายกเทศมนตรีที่ได้แถลงมานี้ เชิญครับ

นายเรืองศักดิ์ อินทรสุวรรณ เรียนท่านประธานสภาเทศบาลที่เคารพ นโยบายที่ทั้ง 8 ด้านที่ท่าน

รองประธานสภาเทศบาล นายกเทศมนตรีได้แถลงมานั้น ก็คล้ายๆ กับนโยบายทุกๆ สมัยที่ผ่านมา นโยบายที่ยังดำเนินการไม่แล้วเสร็จก็ขอให้ดำเนินต่อเติมให้ดี ตัวไหนที่ไม่ดีก็ขอให้แก้ไข และก็ขอให้คำนึงถึงด้วยว่าสิ่งไหนที่เป็นอำนาจของเทศบาลที่ต้องทำได้ ก็ขอให้ดูด้วยครับ

นายสวัสดิ์ ยาหอม ขอบคุณท่านรองประธานสภาเทศบาล การแถลงนโยบายของท่าน

ประธานสภาเทศบาล นายกเทศมนตรีก็ดีทุกด้าน อยากจะฝากท่านนายกเทศมนตรีว่าอยากจะให้หาหน่วยงานอื่นเข้ามาช่วยเทศบาลของเราด้วย เช่นนโยบายด้านสิ่งแวดล้อม การกำจัดเรื่องขยะมูลฝอย ส่วนเรื่องน้ำก็เพียงพอแล้วคงเหลือแต่เครื่องกรองน้ำที่ยังไม่สมบูรณ์ ฝากท่านนายกเทศมนตรีดูเรื่องนี้ให้ด้วยครับ มีท่านใดจะอภิปรายหรือเพิ่มเติมส่วนไหนเชิญครับ

นายธวัช แสงแดง ฝากถึงสมาชิกสภาเทศบาลของเรา ตรงนี้คือสภาเทศบาลตำบลโพธิ์ไทรเป็นที่

นายกเทศมนตรี ประชุมสำหรับท่านสมาชิกสภาเทศบาลที่จะต้องมีการพูดจา แลกเปลี่ยนความคิดเห็น และก็ขอให้ทุกท่านได้เก็บข้อมูลแล้วนำมาเสนอแนะ ข้อคิดดีๆ ปัญหาต่างๆ ของชุมชน มาวิเคราะห์ เสนอเพื่อพัฒนาบ้านเมืองของเราให้ดี มีการพัฒนาเพื่อให้เกิดความก้าวหน้าในที่ประชุมแห่งนี้ต่อไป

นายสวัสดิ์ ยาหอม ขอบคุณท่านนายกเทศมนตรีที่ได้เสนอแนะวิธีที่ดีๆ ให้แก่ที่ประชุมสภา

ประธานสภาเทศบาล เทศบาลแห่งนี้ได้รับทราบ และขอให้ท่านสมาชิกสภาเทศบาลทุกท่านได้ไปปฏิบัติเพื่อที่จะนำข้อมูลต่าง ๆ มาเสนอแนะ วิเคราะห์ แก้ไข ในที่ประชุมสภาเทศบาลต่อไป

**ระเบียบวาระที่ 4 เรื่องอื่น ๆ**

นายสวัสดิ์ ยาหอม ท่านสมาชิกสภาเทศบาลท่านใดมีเรื่องจะเสนอ เชิญครับ

ประธานสภาเทศบาล

นางดวงดาว อุ่นหล้า เรียนท่านประธานสภาเทศบาลที่เคารพ ท่านสมาชิกสภาเทศบาลผู้ทรง

สมาชิกสภาเทศบาล เกียรติทุกท่าน ดิฉัน นางดวงดาว อุ่นหล้า สมาชิกสภาเทศบาล

1. เสนอถนนหน้าบ้านดิฉัน เนื่องจากว่าถนนชำรุดเป็นหลุมเป็นบ่อลึก ทำให้การสัญจรไปมาลำบาก จะทำให้เกิดอุบัติเหตุ จึงขอแจ้งให้ท่านนายกเทศมนตรีได้ดำเนินการซ่อมแซมแก้ไขด้วย

2. ชาวบ้านอยากให้สร้างราวบันไดของเมรุวัดศรีบุญเรือง

3. ฝากคลองระบายน้ำแตก

นางฉวีวรรณ คุณพาที เรียนท่านประธานสภาเทศบาลที่เคารพ ดิฉันนางฉวีวรรณ คุณพาที สมาชิก

สมาชิกสภาเทศบาล สภาเทศบาลเสนอให้ซ่อมแซมฝาคลองระบายชำรุด ขนาด 40x40 ชุมชนเพลินจิตไปบ้านหนองยาว

นางขวัญตา เหมแดง เรียนท่านประธานสภาเทศบาลที่เคารพ ดิฉันนางขวัญตา เหมแดง สมาชิก

สมาชิกสภาเทศบาล สภาเทศบาล ขอเสนอมีขยะตรงสามแยกไปดอนปู่ตา ขอให้นำป้ายไปปิดประกาศห้ามทิ้งขยะให้ด้วย เพื่อความสะอาด สวยงามของหมู่บ้าน

นายมานะ ขันสิงห์ เรียนท่านประธานสภาเทศบาล ผมนายมานะ ขันสิงห์ สมาชิกสภาเทศบาล

สมาชิกสภาเทศบาล ขอแจ้งไฟฟ้าไม่สว่างแยกบ้านนาคำและตามถนนดินแดง ขอให้ซ่อมแซมด้วยครับ

นายปรีเปรม พิมพรมมา เรียนท่านประธานสภาเทศบาลที่เคารพ ผมนายปรีเปรม พิมพรมมา

สมาชิกสภาเทศบาล สมาชิกสภาเทศบาล ขอเสนอไฟฟ้าสามแยกชุมชนอำนวยผลที่ติดถนนใหญ่เพื่อส่องสว่าง เพราะตรงนั้นถนนก็ชำรุด ทำให้เกิดอุบัติเหตุบ่อยครั้ง ขอให้ท่านช่วยแก้ไขด้วย

นายสวัสดิ์ ยาหอม เชิญท่านนายกเทศมนตรีตอบคำถามด้วย

ประธานสภาเทศบาล

นายธวัช แสงแดง ตามที่ท่านดวงดาว อุ่นหล้า ฉวีวรรณ คุณพาที นางขวัญตา เหมแดง นายมานะ

นายกเทศมนตรี ขันสิงห์ และนายปรีเปรม ได้เสนอปัญหาของชุมชนเรื่องถนนชำรุด ฝาคลองระบายน้ำ ราวบันไดเมรุวัดศรีบุญเรือง ไฟฟ้าส่องสว่างดังกล่าวมานั้น จะดำเนินการไปสำรวจเบื้องต้นก่อน ส่วนไฟฟ้าที่ดับจะแจ้งให้รถเขียวดำเนินการให้ แต่ตอนนี้รถเขียวได้ซ่อมบำรุงอยู่เพื่อความปลอดภัยแก่ผู้ปฏิบัติงานด้วยครับ

นายสวัสดิ์ ยาหอม มีใครจะเสนออีกไหมครับ ถ้าไม่มีเชิญเลขานุการฯ

ประธานสภาเทศบาล

จ่าเอกพจน์ เพ็งเล็งดี เรียนท่านประธานที่เคารพ ขอให้ท่านนายกเทศมนตรีได้นำเสนอคณะผู้บริหาร

เลขานุการสภาเทศบาล ประกอบด้วยรองนายกเทศมนตรีจำนวน 2 คน ที่ปรึกษาฯ และเลขานุการนายกเทศมนตรีให้นายกเทศมนตรีได้นำเสนอต่อฝ่ายสภาเทศบาลต่อไปครับ

นายธวัช แสงแดง แจ้งรายชื่อดังต่อไปนี้

นายกเทศมนตรี 1.นายทินกร วงศ์บุดดี รองนายกเทศมนตรีคนที่ 1

 2.นายคงรักษ์ คุณพาที รองนายกเทศมนตรีคนที่ 2

 3.นายดุสิต ไตรศิวะกุล ที่ปรึกษานายกเทศมนตรี

 4.นายเกรียงไกร ภาโยธี เลขานุการนายกเทศมนตรี

นายสวัสดิ์ ยาหอม ขอบคุณท่านนายกเทศมนตรีที่ได้แจ้งคณะบริหารให้ท่านสมาชิกสภา

ประธานสภาเทศบาล เทศบาลได้รับทราบ

นายเรืองศักดิ์ อินทรสุวรรณ ตามที่ท่านนายกเทศมนตรีได้เสนอรองนายกเทศมนตรีทั้งสองท่านผมก็อยากจะ

รองประธานสภาเทศบาล ทราบในที่ประชุมว่าท่านรับผิดชอบฝ่ายไหนบ้าง หรือท่านนายกเทศมนตรียังไม่แต่งตั้งให้รับผิดชอบ จะแต่งตั้งวันที่เท่าไหร่ และขอสอบถามท่านท้องถิ่นอำเภอโพธิ์ไทร อยากทราบว่าหนังสือถึงท้องถิ่นอำเภอว่าคณะฝ่ายบริหารที่จะเข้ารับตำแหน่งถ้ายังมีหนังสือร้องเรียนยังไม่สามารถจะรับค่าตอบแทนได้ใช่หรือไม่ มีหนังสือร้องเรียนถึงสมาชิกสภาคนหนึ่งยังไม่ได้รับค่าตอบแทนให้ระงับไว้ก่อน ถ้ายังไม่มีหนังสือจากกกต.ว่า ยกคำร้อง ถ้ารับค่าตอบแทนไปก่อนเกิดมีความผิดจะเรียกเก็บเงินคืนได้ยาก ไม่ทราบว่าท้องถิ่นอำเภอได้รับหรือยัง ขอสอบถามท่านท้องถิ่นอำเภอครับ

ท้องถิ่นอำเภอโพธิ์ไทร เรียนท่านประธานสภาเทศบาล ส่วนหนังสือที่ท่านแจ้งยังไม่เห็นว่ารายละเอียดเป็นเช่นไร เรื่องค่าตอบแทน แต่ว่าการเรียกคืนค่าตอบแทนไม่น่าจะยากเพราะว่าคงไม่เท่าไหร่ค่าตอบแทนในแต่เดือน ขอปรึกษากับกฎหมายจังหวัดก่อนแล้วจะแจ้งให้ทราบอีกครั้งครับ ผมขอแจ้งอีกสองสามเรื่อง

 1.ส่วนของอำเภอโพธิ์ไทรเราได้จัดเป็นคลัสเตอร์ 4 ในการจัดการขยะร่วมกับอำเภอตระการ เพื่อนำขยะไปกำจัดให้เป็นพลังงานไฟฟ้า โดยจะมีการขนส่งจะมีค่าธรรมเนียม 375 บาท/ตัน การขนส่งไปกำจัดจะมีด้วยกัน 4 จุด คือ อำเภอตระการ อำเภอเขมราฐ อำเภอศรีเมืองใหม่ และอำเภอพิบูลมังสาหาร เราสามารถที่จะเลือกไปทิ้งที่ไหนก็ได้ แต่อันดับแรกก็ต้องนำเข้าที่ประชุมสภา เพื่อขอความเห็นชอบในการจัดทำ MOU ร่วมกับอำเภอตระการพืชผล เป็นคลัสเตอร์ที่ 4 และคลัสเตอร์ที่ 5 เป็นโซนของพิบูลมังสาหาร โขงเขียม เพื่อนำขยะไปผลิตเป็นพลังงานไฟฟ้า

 2.งบเงินอุดหนุนเฉพาะกิจของกรมส่งเสริมฯ ฝากผู้บริหารจะมีอยู่หลายๆ เรื่องด้วยกัน งบถนนของท้องถิ่น งบสถานศึกษาศูนย์พัฒนาเด็กเล็ก สถานีสูบน้ำ DLTV การเรียนการศึกษาของเด็ก มีทั้งหมดจำนวน 12 อัน ถ้าเป็นไปได้ก็อยากให้ท่านเร่งพิจารณาว่าสิ่งไหนมีความสำคัญ ให้เสนอก่อนวันที่ 15 มิถุนายน 2564 นี้ เพื่อนำเข้าจังหวัดเพื่อพิจารณาภายในวันที่ 18 มิถุนายน 2564

 3.ขอเชิญนายกเทศมนตรีเข้าร่วมประชุมการเพิ่มศักยภาพให้กับผู้บริหารวันที่ 22 มิถุนายน 2564 ณ โรงแรมกิจตรงวิลล์ รีสอร์ท จังหวัดอุบลราชธานี

นายเรืองศักดิ์ อินทรสุวรรณ ขออนุญาตท่านประธาน ท่านท้องถิ่นอำเภอได้เสนอเรื่องขยะ เทศบาลตำบล

รองประธานสภาเทศบาล โพธิ์ไทรได้นำขยะไปทิ้งที่เขมราฐได้ทำ MOU ทราบข่าวว่าเขมราฐจะหยุดให้ไปทิ้งขยะใช่หรือไม่ครับ และอยากทราบว่าการขนส่งไปทิ้งคิดการขนส่งตันละเท่าไหร่ และอีกเรื่องหนึ่งเรื่องเงินอุดหนุนเทศบาลอยากได้โครงการประปาขนาดใหญ่แบบผิวดินไม่ใช่ใต้ดิน โครงการประมาณห้าล้าน เทศบาลของเราตามที่ท่านประธานได้แจ้งว่าผลิตได้แค่เจ็ดร้อยกว่าลูกบาทก์เมตร เราผลิตตลอดเวลาไม่ทันทำให้น้ำไม่เพียงพอ พี่น้องประชาชนแฝงเยอะใช้น้ำเยอะมากขึ้นก็คงจะระดมเรื่องน้ำเป็นส่วนใหญ่ การศึกษา ถนนท่านนายกเทศมนตรีก็ได้มารับตำแหน่งก็คงจะเสนอให้ทันช่วงเวลาในการพิจารณายังไงก็ขอแรงท่านท้องถิ่นอำเภอได้สนับสนุนด้วยครับ

นายศุภชัย ไพราม เรียนท่านประธานสภาเทศบาล ตามที่ท่านสมาชิกสภาเทศบาลได้สอบถามเรื่อง

ปลัดเทศบาล การทิ้งขยะที่เขมราฐยังไม่มีหนังสือบอกเลิกเป็นทางการ และเรื่องการทำ MOU กับยังมีผลอยู่ การทำ MOU กับอำเภอตระการพืชผลได้หารือกับผู้ปฏิบัติแล้วว่าได้เตรียมรายละเอียดไว้ที่จะส่งเรื่องให้กับท่านประธานสภาเทศบาลเพื่อเข้าที่ประชุมสภาครั้งต่อไป เจ้าหน้าที่ได้อธิบายรายละเอียดการทำ MOU ไว้เกี่ยวกับกำจัดขยะให้ท่านสมาชิกสภาเทศบาลได้ทราบเพื่อที่จะลงมติอีกครั้งหนึ่งเพื่อขอความเห็นชอบจากสภา

นายสวัสดิ์ ยาหอม ขอบคุณท่านท้องถิ่นอำเภอที่แนะนำเรื่องการกำจัดขยะ ส่วนใหญ่แล้วที่เป็น

ประธานสภาเทศบาล ปัญหาคือขยะนอกพื้นที่ที่นำมาทิ้งในเขตเทศบาลของเรา เทศบาลของเราก็รับภาระหนักพอสมควร ขอให้ดูแลช่วยกันและจะมีมาตรการอย่างไรกับคนที่มาทิ้งขยะ

นายศุภชัย ไพราม ขยะอยู่ในเขตพื้นที่ของเราสามารถกำจัดได้ แต่ที่เป็นปัญหาคือขยะ

ปลัดเทศบาล ภายนอกขยะผู้ที่สัญจรไปมานำมาทิ้งทำให้เป็นภาระของเรา เคยคุยกับท้องถิ่นใกล้เคียงแล้วว่าให้ทำ MOU ในการกำจัดขยะให้เป็นที่เพื่อแก้ไขปัญหาร่วมกัน แต่ก็ยังไม่มีเสียงตอบรับกลับว่าจะดำเนินการอย่างไร

นายสวัสดิ์ ยาหอม ส่วนใหญ่เป็นขยะภายนอกเพราะท้องถิ่นอื่นไม่มีรถขยะ ตลาดก็จะเป็นขยะ

ประธานสภาเทศบาล ภายนอกเป็นส่วนมากเพิ่มขึ้นเรื่อย ๆ การทำ MOU กับหน่วยงานภายนอกจะสามารถแก้ไขปัญหาได้มากขึ้น ฝากฝ่ายบริหารดำเนินการให้ด้วย

จ่าเอกพจน์ เพ็งเล็งดี การทำ MOU กับตระการพืชผล กองสาธารณสุขฯ ได้เตรียมข้อมูลเบี้องต้นไว้

เลขานุการสภาเทศบาล เรียบร้อยแล้ว คงจะนำเข้าที่ประชุมสภาเทศบาล สมัยสามัญ สมัยที่ 1 ครั้งที่ 2 ต่อไป

นายสวัสดิ์ ยาหอม แจ้งเรื่องน้ำไม่มีสารส้ม ก็ขอให้ฝ่ายบริหารเร่งดำเนินการจัดหาด้วย มี

ประธานสภาเทศบาล สมาชิกสภาเทศบาลท่านใดจะแจ้งอะไรให้ที่ประชุมทราบหรือไม่ (ถ้าไม่มี)ปิดการประชุม

**เลิกประชุม** เวลา 15.00 น.

 จ่าเอก ผู้จดบันทึกรายงานการประชุม

 ( พจน์ เพ็งเล็งดี )

 เลขานุการสภาเทศบาลตำบลโพธิ์ไทร

 (ลงชื่อ)..............................................ผู้ตรวจรายงานการประชุม

 (นายสวัสดิ์ ยาหอม)

 ประธานสภาเทศบาลตำบลโพธิ์ไทร